open-index/open-wikipedia-markdown huggingface dataset:
Schüfftan-metoden

**Schüfftan-metoden** (på tysk kalt *das Schüfftan-Verfahren*) er en filmeffekt der scenebildet er satt sammen av speilbildet av en liten, tilpasset modell og synet av skuespillere i et scenerom.

Fordi det virkelige størrelsesforholdet mellom den nedskalerte modellen eller maleriet og scenerommet bak ikke blir merkbart i det todimensjonale filmopptaket, oppleves det scenografiske miljøet som helt og sammenhengende. På den måten kan man oppnå en optisk illusjon av spektakulære landskap og byggverk som ellers ville vært for dyre eller umulige å bygge som kulisser i full størrelse. 

Spesialeffekten er oppkalt etter den tyske kameramannen Eugen Schüfftan (1893–1977) som sammen med Ernst Kunstmann utviklet teknikken for å framstille monstruøse bylandskap og skyskrapere i Fritz Langs sciencefiction-dystopi *[[Metropolis (film)|Metropolis]]* fra 1927. 

## Se også
* Matte painting, kulissemaleri i filmer

## Eksterne lenker
*  Prinsippskisse
Jan K. S. Jansen

**Jan Kristian Schøning Jansen** (født 16. januar 1931 i Oslo, død 8. januar 2011) var en prisbelønt norsk fysiolog, kjent for sin hjerneforskning.

Etter examen artium 1949 fra Berg videregående skole, studerte han ved faren Jan B. Jansen sitt Anatomisk institutt (UiO) og møtte Birger Kaada, det ble cand.med. 1955 og dr.med. 1957.  Så var han ved University Laboratory of Physiology i Oxford University. Han ble dosent i fysiologi ved Universitetet i Oslo 1968 og professor 1979-95.

Han var sønn av Jan B. Jansen (1898–1984).

## Priser
* Anders Jahres medisinske pris for yngre forskere 1967, delt med hjerneforsker Per Andersen
* Det Norske Videnskaps-Akademi innvalgt 1977
* Nansenfondet, styreformann
* Fridtjof Nansens belønning for fremragende forskning 1997

## Referanser
Kanshiram Nagar (distrikt)

**Kanshiram Nagar** (hindi: कांशीराम नगर ज़िला, urdu: کنشی رام نگر ضلع) er et distrikt i den indiske delstaten Uttar Pradesh. Distriktets hovedstad er Kasganj. Distriktet ble dannet 15. april 2008 ved at tehsilene Kasganj, Patiali og Sahawar ble skilt ut fra Etah. 

## Demografi
Ved folketellingen i 2011 var det  innbyggere i distriktet, mot  i 2001. Den urbane befolkningen utgjør 20,05 % av befolkningen.

Barn i alderen 0 til 6 år utgjorde 17,03 % i 2011 mot 20,22 % i 2001. Antallet jenter i den alderen per tusen gutter er 905 i 2011.

## Referanser


## Eksterne lenker
*
Nikolaikirche (Berlin)

**Nikolaikirche** er en kirke i Mitte i Berlin, opprinnelig oppført mellom 1220 og 1250, og siden endret flere ganger. Den er byens eldste kirke og er beskyttet som kulturminne. Kirken ligger i strøket Nikolaiviertel mellom Spandauer Strasse, Rathausstrasse, Spree og Mühlendamm.

Kirken er karakteristisk med to spir i kirketårnet. Tårnet med de to spirene ble oppført i 1876 og avløste da et asymmetrisk tårn, med ett spir.

Den siste gudstjenesten i kirken ble holdt i 1939. Bygningen ble sterkt skadet under den andre verdenskrigen. I forbindelse med Berlins 750-årsjubileum i 1987 foretok DDR-myndighetene en totalrenovering av bygningen. Kirken tilhører Stiftung Stadtmuseum Berlin og brukes som museum og konsertlokale.

## Referanser


## Eksterne lenker
*
Presidentvalget i Finland i 2012

**Presidentvalget i Finland i 2012** ble avholdt med første valgomgang 22. januar og andre valgomgang 5. februar. 

Finlands president utpekes i direkte valg for en periode på seks år. Dersom ingen kandidat får flertall i første valgomgang, arrangeres en andre valgomgang mellom de to kandidatene som fikk flest stemmer i første runde. I andre runde seirer den som får flest stemmer. Den seirende kandidaten i presidentvalget i 2012 vil sitte til 2018, med mulighet for gjenvalg for ytterligere én periode. Sittende president Tarja Halonen var forhindret fra å stille til valg, da hun allerede har vært president i to perioder. 

Alla partiene i Finlands riksdag nominerte kandidater til første valgomgang, slik at velgerne hadde åtte kandidater å velge mellom. I første valgomgang, avholdt 22. januar 2012, fikk Sauli Niinistö fra det konservative Samlingspartiet 37,0% av stemmene og Pekka Haavisto fra Gröna förbundet 18,8%. De to gikk videre til andre valgomgang 5. februar 2012.

I valgets andre og avgjørende omgang fikk Niinistö 62,6% av stemmene og  Haavisto 37,4%.

## Valgdeltagelse

Totalt var  personer stemmeberettigede til valget, hvorav  var bosatt i utlandet.
Valgoppslutningen blant stemmeberettigede bosatt i Finland var 72,8%, mens valgoppslutningen totalt var 69,7%.

## Valgresultat

## Referanser
Mycoplasma genitalia

**Mycoplasma genitalia** er en bakterie som ble kjent på 1980-tallet. 

Bakterien er en lite kjent seksuelt overførbar sykdom som er vanskelig å påvise og den er en viktig årsak til uretritt. Den skiller seg fra andre bakterier ved at de ikke har noen cellevegg og dette gjør at ikke alle typer antibiotika, f.eks. penicillin, fungerer. Den overføres ved seksuell omgang i likhet med klamydia og gonoré. I Oslo er det bare Olafia-klinikken som utfører tester etter Mycoplasma genitalium og bakterien er så lite kjent i Norge at de fleste leger ikke har hørt om den. I landet forøvrig er det mulighet for å teste seg om man har denne sykdommen ved poliklinkkene for seksuelt overførbare infeksjoner som ligger i Tromsø og Bergen. 

## Referanser
Artikkel
Saint-Claude (Jura)

**Saint-Claude** er en kommune i departementet Jura i regionen Bourgogne-Franche-Comté øst i Frankrike. Saint-Claude er underprefektur i departementet, det samme er Dole.

## Befolkningsutvikling
***Antall innbyggere i kommunen Saint-Claude (Jura)***

## Referanser
* Kommunedata fra INSEE


## Eksterne lenker
* 
* Kommunedata INSEE
Sjur Olsnes

**Sjur Olsnes** (født 23. august 1939 i Bergen, død 18. juli 2014) var en norsk lege og biokjemiker kjent for sin kreftforskning ved Radiumhospitalet.

Han ble utdannet lege i 1964 ved Rheinische Friedrich-Wilhelms-Universität i Bonn. Han ble dr.med. i biokjemi i 1972 ved Universitetet i Oslo på avhandlingen *Studies on the complex of messenger-RNA and protein in mammalian cells*. Ved Radiumhospitalet var han overlege 1972–89 og fra 1990 til 2009 ledet han avdeling for biokjemi ved Kreftforsknings-instituttet. Ved Universitetet i Oslo var han professor i svulstens biologi 1989–90 og professor i biokjemi 1990-2009. Han var professor emeritus til sin død i 2014.

## Priser
* Anders Jahres medisinske pris 1979 til yngre forskere
* NAVF forskningspris 1990, 500 000 kroner delt med Kirsten Sandvig
* Det Norske Videnskaps-Akademi innvalgt 1993
* Den 1. Stiansen Eiendom sin forskningspris for biomedisinsk forskning, 1995, 500 000 kroner delt med Kirsten Sandvig
* Forskningsprisen ved Universitetet i Oslo 2000
* Kong Olav Vs Kreftforskningspris 2003

## Referanser
Nøkkelen

***Nøkkelen*** er en roman av Margit Sandemo fra 1977. Originalens tittel var *Nyckeln*. Den gikk først som føljetong i Norsk Ukeblad, før dem ble utgitt i flere ulike former i Norden. 

Romanen omhandler Katja som ved et tilfelle overhører en samtale som hun først tror er et hørespill på radio, men som etterhvert viser seg å være henne sjef som kontakter en leiemorder for å ta flyveren Jonas Callenberg av dage. Målet skal være å få tak i en bestemt nøkkel. Katja advarer Jonas, som først ikke tror på henne, men etterhvert virvles de inn i et eventyr på liv og død. Romanen er også utgitt som bok nr 31 i serien «*Margit Sandemos beste føljetonger*».

## Utgivelser i utvalg
* Margit Sandemos beste føljetonger nr 31, Bladkompaniet 1985 ISBN 82-509-1674-3
* Margit Sandemos beste dobbeltbok, Schibsted 2006

## Kilder
«Kjære Margit», Bladkompaniet 1994
Sjur Refsdal

**Sjur Refsdal** (født 30. desember 1935 i Oslo, død 29. januar 2009) var en prisbelønt norsk astrofysiker, kjent for sin forskning på gravitasjonslinser.

Etter examen artium 1954 og cand.real. 1962 ble det dr.scient. 1970 ved Universitetet i Oslo. Refsdal var  professor ved University of Nebraska 1967-70, Universitetet i Hamburg 1970-2001, og professor II ved Universitetet i Oslo 1992-2001.
Disse gravitasjonslinsene var noe Einstein teoretisk kunne si eksistere, men som Sjur Refsdal fant kunne gi praktisk nytte  på 1960-tallet. Den første linsen ble ikke oppdaget før i 1979.

Hans bestefar het Ivar Refsdal og var kartograf.

## Premier
* Fridtjof Nansens belønning for fremragende forskning 2001
* Kongens fortjenstmedalje i gull 2005
## Referanser
Hopsin

**Marcus Hopson** (født 18. juli 1985), bedre kjent under artistnavnet **Hopsin**, er en amerikansk rapper/hiphop-artist. Han er mest kjent for sangen «Sag My Pants» som er fra albumet *[[Raw (album)|Raw]]*.

## Diskografi

;**Studioalbum**
*2009: *Gazing at the Moonlight*
*2010: *RAW*
*2013: *Knock Madness*
*2015: *Pound Syndrome*
*2017: *No Shame*

;**Mixtapes**
*2009: *Haywire* (med SwizZz)

## Eksterne lenker
* 
* 
* 
*
Kongekronen

***Kongekronen*** er en roman av Margit Sandemo fra 1976. Originalens tittel var *Kungakronan*. Den ble først utgitt som føljetong i ukebladet *[[Hjemmet]]* i Norge, før den har kommet i ulike publikasjoner i Norden.

Romanen omhandler Anniken, en sjenert og lite for seg, men vakker jente, som studerer arkeologi. Her treffer hun Martin, en kjekk omsvermet gutt, som kan få den jenta han vil ha, men blir utfordret til å prøve seg på nullet Anniken. Likevel virvles hele vennegjengen rundt Anniken og Martin inn i et eventyr etter en kongekrone som skal være gjemt ute på vestlandskysten, og som skal være fra de gamle irske konger fra før vikingtiden. Romanen har også innslag av overnaturlige fenomener så vel som spenning og kjærlighet. Romanen er også utgitt som bok nummer 32 i serien *Margit Sandemos beste føljetonger*.

## Utgivelser i utvalg
* Margit Sandemos beste føljetonger nr.32, Bladkompaniet 1986, ISBN 82-509-1695-6
* Margit Sandemos beste – dobbeltbok, Schibsted 2006

## Kilder
* «Kjære Margit», Bladkompaniet 1994
Jomfruen fra Tåkeskogen

«***Jomfruen fra Tåkeskogen***» er en roman av Margit Sandemo fra 1976. Originalens tittel var «*Jungfrun i Dimmarnas skog*». Den ble først utgitt i de nordiske utgavene av ukebladet Allers. Handlingen er lagt til 1200-tallet, og handler om atten år gamle Vendelin, som blir helt alene i verden da hennes bestemor dør. Hun blir tvunget til å søke tilflukt i den mystiske Tåkeskogen, der den grusomme ridderen Gerhard hevder at han har førsterett til alle jomfruer i amtet sitt. Vendelin blir trukket inn i et opprør på liv og død, hvor også flere av ridder Gerhards sønner er involvert. Romanen er også utgitt som bok nr. 33 i serien «**Margit Sandemos beste føljetonger**».

## Utgivelser i utvalg
* Margit Sandemos beste føljetonger nr.33, Bladkompaniet 1986, ISBN 82-509-1733-2
* Margit Sandemos beste, dobbeltbok, Schibsted 2006

## Kilder
*«Kjære Margit», Bladkompaniet 1994
Franz Xaver Messerschmidt

**Franz Xaver Messerschmidt** (født 6. februar 1736 i Wiesensteig innenfor Bayerns daværende grenser, død 19. august 1783 i Pressburg ) var en tysk-østerriksk billedhugger som arbeidet i overgangen mellom barokken og klassisismen. Han er særlig er kjent for sine «karakterhoder» (*Charakterköpfe*), en samling på omkring 50 byster med ansikter forvridd i grimaser og ekstreme ansiktsuttrykk som et studium av affekter og fysiognomikk. 

## «Karakterhoder» (eksempler)

File:Emotions II.jpg
File:Emotions III.jpg
File:Emotions IV.jpg
File:Emotions X.jpg


## Referanser


## Eksterne lenker
*
Selv om jeg elsker deg

«***Selv om jeg elsker deg***» er en roman av Margit Sandemo fra 1978. Originalens tittel var «*Elva dagar i snö*». Romanen gikk først som føljetong i de nordiske utgavene av ukebladet Allers. Bokens hovedperson Jennifer, skal sammen med åtte andre busspassasjerer over en fjellovergang vinterstid. Halveis på fjellet får bussen motorhavari i uværet, og alle sammen blir tvunget til å søke tilflukt i et gammelt hotell, som er avstengt for vinteren, men har et lager av mat og det mest nødvendige. Blant passasjerene er også politimannen Rikard Mohr, og han og Jennifer kjenner hverandre fra de var tenåringer begge. Mange av de åtte får livene sine snudd opp ned, de elleve dagene de er innesperret i hotellet. Her skjer det alt fra mord til gryende kjærlighet, og de fleste av passasjerene har hemmeligheter de vil verne om for de andre. Romanen er også utgitt som bok nr. 35 i serien «*Margit Sandemos beste føljetonger*».

## Utgivelser i utvalg
* Margit Sandemos beste føljetonger nr.35, Bladkompaniet 1986, ISBN 82-509-1806-3
* Margit Sandemos beste dobbeltbok, Schibsted 2006

## Kilder
* «Kjære Margit», Bladkompaniet 1994
Første slaget ved Isonzo

**Første slaget ved Isonzo** ble utkjempet mellom Italia og Østerrike-Ungarn mellom 23. juni og 7. juli 1915 på Italiafronten under første verdenskrig. Dette var det første av tilsammen tolv slag ved Isonzo.

De italienske styrkene gikk til angrep med sikte på å drive østerrikerne tilbake fra deres defensive posisjoner langs elva Isonzo og i de nærliggende fjellene.

Til tross den italienske tallmessige overlegenheten, var ikke offensiven særlig vellykket, blant annet fordi den italienske øverstkommanderende Luigi Cadorna valgte å angripe på bred front etter en kraftig, men kort artilleribeskytning. Østerrikerne hadde fordelen av at deres forsvarstillinger lå høyere enn de italienske angriperne og var beskyttet av piggtråd slik at de klarte å slå de italienske angriperne tilbake.

De kraftigste kampene sto rundt Gorizia hvor de italienske styrkene nådde helt fram til forstedene, men ble senere slått tilbake.

Tidlig i juli fikk den østerrikske øverstkommanderende Svetozar Borojević von Bojna forsterkninger med to nye divisjoner, noe som avsluttet de italienske forsøkene på å bryte gjennom de østerrikske linjene.

Ti slutt satt italienerne igjen med en liten gevinst, i de nordlige sektoren erobret de høydene rundt Bovec og i den sørlige sektoren inntok italienerne de vestligste åsene av Kras-platået nær Fogliano Redipuglia og Monfalcone.

## Referanser

* Österreichisches Staatsarchiv/Kriegsarchiv Wien
*L'esercito italiano nella grande guerra (1915–1918) Volume I - IV / Roma: Ministerio della Guerra - Ufficio Storico, 1929–1974
*Ministero della Guerra Stato Maggiore centrale - Ufficio Storico. *Guerra Italo-Austriaca 1915-18. Le medaglie d'Oro*. Volume secondo - 1916. Roma: 1923
**Österreich-Ungarns letzter Krieg 1914-1918* Band II Verlag der Militärwissenschftlichen Mitteilungen Wien 1931-1933
*Anton Graf Bossi-Fedrigotti: *Kaiserjäger - Ruhm und Ende*. Stocker Verlag, Graz 1977
*http://www.worldwar1.com/itafront/ison1915.htm

## Videre lesning
*Macdonald, John, og Željko Cimprič. *Caporetto and the Isonzo Campaign: The Italian Front, 1915-1918*. Barnsley, South Yorkshire: Pen & Sword Military, 2011.  
*Page, Thomas Nelson, (1920) "*Italy and the World War*". New York, Charles Scribner's Sons, Full Text Available Online.
*

## Eksterne lenker
*Isonzo-slagene, 1915-17 hos FirstWorldWar.com
*Kart over slagmarken ved den italienske fronten hos FirstWorldWar.com
*De 11 Isonzo-slagene
*Fredsmarsjene med Soča Region-stiftelsen. Stiftelsen bevarer, restaurerer og presenterer den historiske og kulturelle arven etter første verdens krig i områdene ved Isonzo-fronten for studie-, turist- og undervisningsformål.
*The Kobarid Museum   (engelsk)
*Društvo Soška Fronta (slovensk)
*Pro Hereditate – omfattende side (engelsk, italiensk, slovensk)
Stjernetegnet

***Stjernetegnet*** er en roman av Margit Sandemo fra 1984. Originalens tittel var *Aldebaran*. Den ble først utgitt som føljetong i de nordiske utgavene av ukebladet *[[Hjemmet]]*.

Handlingen er lagt til 1800-tallet, og Annabella, den fattige kokkas datter, forelsker seg i Løytnant Marcus av fin familie. Hans oppgave var å beskytte selveste kongen mot en gruppe opprørere i byen. En av attentatmennene gir ved en misforståelse Annabella en hemmelig beskjed angående kongen, og hun trekkes inn i et eventyr som kan koste henne livet. Likevel opplever hun også kjærlighet og vennskap med Marcus. Boka er også utgitt som nr 36 i serien «*Margit Sandemos beste føljetonger*».

## Utgivelser i utvalg
* Margit Sandemos beste føljetonger nr.36, Bladkompaniet 1986 ISBN 82-509-1831-2
* Margit Sandemos beste dobbeltbok, Schibsted 2006

## Kilder
* *Kjære Margit*, Bladkompaniet 1994
Gullfuglen (Sandemo)

***Gullfuglen*** er en roman av Margit Sandemo fra 1979. Originalens svenske tittel er «*Guldfågeln*». Den ble først utgitt som føljetong i de nordiske utgavene av ukebladet *[[Allers]]*.

Handlingen er lagt til Danmark, hvor Helle føler seg ensom og alene i verden, og prøver seg som forfatter av romaner, uten å lykkes. Da hun blir utsatt for et mordforsøk, kommer hun i kontakt med Christian og Peter, to unge menn som blir hennes aller første virkelige venner. Hun finner også en lapp hvor det står at «Gullfuglen befinner seg i tårnet på godset». I den tro at det ligger en gjemt skatt, leter de tre unge mennene etter dette, men det viser seg snart at det er Helle selv som er gullfuglen, på grunn av hennes talent for å skrive. En av redaktørene på forlaget har nemlig utgitt flere av hennes forsøk på romaner, i Sverige.

Romanen er utgitt som bok nr 37 i serien *Margit Sandemos beste føljetonger*.

## Utgivelser (utvalg)
* *Margit Sandemos beste føljetonger nr.37*, Bladkompaniet 1986, 
* *Margit Sandemos beste*, dobbeltbok, Schibsted 2006

## Litteratur
**Kjære Margit!: Et festskrift til Nordens folkelesningsdronning; Margit Sandemo 70 år*, Bladkompaniet 1994
Lyset på heden

***Lyset på heden*** er en roman av Margit Sandemo fra 1986. Originalens tittel var «*Ljuset på Heden*». Den ble først oppkjøpt av ukebladet *[[Hjemmet (ukeblad)|Hjemmet]]*, men ble aldri publisert av magasinet. Dette er en historisk roman fra Bretagne, hvor Roland som er på vei hjem fra krigen kommer innom. I Bretagne hvisker folk om den mystiske dystre borgen hvor ingen går, men hvor han har sett en kvinneskikkelse i et av borgtårnene flere ganger. Borgen viser seg å romme en personlig familietragedie, hvor den unge Dionne blir holdt fanget av sin sinnssyke mor og bestefar. Roland klarer å befri henne, men avdekker også menneskesmugling på høyt plan, drap, blodskam, men også en gryende kjærlighet. Romanen ble også utgitt som bok nr. 38 i serien *Margit Sandemos beste føljetonger*.

## Utgivelser (utvalg)
* *Margit Sandemos beste føljetonger nr.38*, Bladkompaniet 1988, 
* *Margit Sandemos beste*, dobbeltbok, Schibsted 2007

## Litteratur
**Kjære Margit!: Et festskrift til Nordens folkelesningsdronning; Margit Sandemo 70 år*, Bladkompaniet 1994
Sindre, min sønn

***Sindre, min sønn*** er en roman av Margit Sandemo fra 1977. Originalens svenske tittel var *Sindre, min son*. Den ble først utgitt som føljetong i de nordiske utgavene av ukebladet Allers. 

Bokens hovedperson, Sindre, er en tre år gammel gutt, som blir plassert hos sin far, Geir Modahl, når hans mor Tone blir syk og havner på sykehus. Geir hadde ingen sønn, mente han, og han kjente overhodet ikke guttens mor, men Tones venninne var standhaftig og prakket barnet på ham. Etterhvert nøstes misforståelsen opp, men likevel blir Geir en del av Sindre og Tones liv, og både mor og sønn knytter seg til den barske Geir. Det viser seg at Sindre har sett noe han ikke skulle se, og blir truet til stillhet av en anerkjent mann i byen. Hele trekløveret rulles inn i et eventyr som omhandler svindel på liv og død. Romanen er også utgitt som bok nr. 34 i serien *Margit Sandemos beste føljetonger*.

## Utgivelser i utvalg
* *Margit Sandemos beste føljetonger nr.34*, Bladkompaniet 1986, ISBN 82-509-1758-8
* *Margit Sandemos beste*, dobbeltbok, Schibsted 2006

## Litteratur
**Kjære Margit!: Et festskrift til Nordens folkelesningsdronning; Margit Sandemo 70 år*, Bladkompaniet 1994
FS «Marjata» (1951)

**FS «Marjata»** er et tidligere norsk etterretningsskip som var i tjeneste for Forsvaret i perioden 1966–1975.

## Historie
Skipet ble bygd ved verftet AS Stord i 1951 som hvalbåten «Globe 14», og disponert av rederiet Egerfangst AS i Egersund.

Fartøyet ble kjøpt av Forsvaret og kom i tjeneste i 1966 med Forsvarets forskningsinstitutt som offisiell operatør. Det ble bygget om og utrustet i henhold til Etterretningstjenestens behov og seilte stort sett i sommerhalvåret.

I perioden 1975–1985 seilte skipet som patruljefartøy i Varangerfjorden for Sjøforsvaret under navnet KNM «Vadsø» (Pennantnummer P340).

Skipet ble i 1995 omregistrert under navnet «Globe».

## Referanser


## Se også
*FS «Marjata» (1992)
*FS «Marjata» (2016)

## Eksterne lenker

* 
* Hvalbåten som ble spionskip – Østlandsposten
Søk ikke for dypt

***Søk ikke for dypt*** er en roman av Margit Sandemo fra 1991. Originalens tittel var *Någon klagar i mörkret*. Romanen ble først utgitt i kortversjon i de nordiske utgavene av ukebladet *[[Hjemmet]]*.

Dette er en historisk roman om fire ungdommer som finner et gullsmykke på en mystisk gravhaug. Skatten var imidlertid forbannet av heksen som en gang hadde eid den, og død og ulykke rammer ungdommene. Etterhvert kommer Alvar, en skadet mann fra krigen, ungdommene til unnsetning, og samtidig som en gryende kjærlighet mellom ham og Matilde, den ene av de unge, oppstår, lykkes det for dem å legge skatten tilbake i gravhaugen. Boken inneholder også drap, brann, såvel som kjærlighet og omsorg.

Romanen er ugitt som bok nr. 39 i serien «*Margit Sandemos beste føljetonger*».

## Utgivelser i utvalg
* Margit Sandemos beste føljetonger nr.39, Bladkompaniet 1991, ISBN 82-509-2661-7
* Margit Sandemos beste dobbeltbok 39-40, Schibsted 2007

## Kilder
* «Kjære Margit», Bladkompaniet 1994
Andre slaget ved Isonzo

**Andre slaget ved Isonzo** ble utkjempet mellom Italia og Østerrike-Ungarn mellom 18. juli og 3. august 1915 på Italiafronten under første verdenskrig. Dette var det andre av tilsammen tolv slag ved Isonzo.

Etter nederlaget i det første slaget to uker tidligere, ønsket den italienske øverstkommanderende Luigi Cadorna å gjøre et nytt forsøk, denne gangen med tyngre artilleristøtte.

Cadornas taktikk var enkel og krevende, etter et kraftig artilleribombardement skulle hans styrker rykke fram på bred front mot de østerrikske skyttergravene for å innta dem etter å ha forsert piggtrådsperringene. Det utilstrekkelige italienske utstyret opphevete imidlertid det italienske tallmessige overtaket.

Over Kras-platået var det en rekke mann-mot-mann kamper,  med bruk av bajonetter, sverd, kniver og forskjellige typer skrapmetall og avfall medførte store tap på begge sider.

25. juli okkuperte de italienske styrkene Cappuccio-skogen sør for San Michele-fjellet som ikke er særlig høyt, men ga kontroll over det østerrikske brohodet sør for Gorizia. Gjennom et desperat motangrep fra østerrikske styrker greide de å gjenerobre fjellet.

I den nordlige sektoren, i De julianske alpene, lyktes det italienerne å innta Monte Rosso (Batognica) over Kobarid, noe som senere skulle vise seg viktig i de senere slagene.

Slaget døde ut av seg sev etter som styrkene gikk tom for ammunisjon. Tapene for de tre ukene var svært høye på begge sider.

## Referanser


## Videre lesning
*Macdonald, John, and Željko Cimprič. *Caporetto and the Isonzo Campaign: The Italian Front, 1915-1918*. Barnsley, South Yorkshire: Pen & Sword Military, 2011.  
*

## Eksterne lenker
*FirstWorldWar.Com: Isonzo-slagene, 1915-17 hos FirstWorldWar.com
*Kart over slagmarken ved den italienske fronten hos FirstWorldWar.com
*De 11 Isonzo-slagene
*Fredsmarsjene med Soča Region-stiftelsen. Stiftelsen bevarer, restaurerer og presenterer den historiske og kulturelle arven etter første verdens krig i områdene ved Isonzo-fronten for studie-, turist- og undervisningsformål.
*The Kobarid Museum   (engelsk)
*Društvo Soška Fronta (slovensk)
*Pro Hereditate – omfattende side (engelsk, italiensk, slovensk)
Maleren og hans modell

***Maleren og hans modell*** (*Le peintre et son modèle*)  er et maleri av Henri Matisse fra  1917. Den er nå en del av samlingen til Museum for moderne kunst, Paris. I dette verket avbilder Matisse seg selv i sitt studio i femte etasjen Quai Saint-Michel nr 19, mens han arbeider med maleriet ''Laurette i en grønn kjole'' (1916).

## Eksterne lenker
* The Painter and His Model  hos All about Matisse (engelsk)
*  Le peintre et son modèle hos insecula (fransk)
Pakhal Lake

**Pakhal Lake** er en kunstig innsjø i delstaten Telangana i India. Den er dannet ved oppdemming av elven Pakhal, en av Krishnas sideelver. Innsjøen dekker et areal på over 30 km2. Den ble anlagt i 1213. Innsjøen utgjør en del av Pakhal Wildlife Sanctuary, etablert i 1952.

## Referanser
Joshua Fit the Battle of Jericho

**«Joshua Fit the Battle of Jericho»** (eller alternativt **«Joshua Fought the Battle of Jericho»**) er en velkjent negro spiritual.  

Sangen antas å ha bli komponert av slaver i første halvdel av 1800-tallet. Noen referanser antyder at den ble copyrightet av Jay Roberts i 1865. 

Tidlig publiserte versjoner (og også enkelte senere, f.eks. av Dailey & Vincent) innbefatter noen deler på dialekt, slik som *fit* og *fit de battle* istedenfor *fought* og *fought the battle*. Teksten henspiller på den bibliske historien om slaget ved Jeriko, hvor Josva ledet israelittene mot Kanaan, og hvor Jerikos murer skal ha falt for Josvas trompeter (Josva 6:15-21). I likhet med mange andre spiritualer hadde imidlertid teksten en skjult mening og alluderer til den endelige flukten fra slaveriet - i tilfellet med denne sangen: *«And the Walls came tumblin' down»*.  Den livlige melodien og rytmen bidro også med energi og inspirasjon.  Anmelderen Robert Cummings skrev: *«Det muntre livlige temaet lyder knapt som et produkt fra før-borgerkrigseraen og ville ikke lyde malplassert i en ragtime eller endog i en jazzmusikal fra det tidlige 20. århundre. Avslutningsdelen til låten, sunget til teksten som er sitert ovenfor, er den mest minneverdige delen: notene stuper empatisk og formidler en gloriøs følelse av kollaps, av triumf».* Sangen har også fått innpass i senere gospelmusikk og (kanskje forholdsvis nylig) bluegrass gospel, f.eks. ved Punches Family og Wanda Vick. Den første innspilte versjonen var med Harrod's Jubilee Singers og ble utgitt på 78-platen Paramount Records 12116 i 1922 eller 1924. 

## Senere innspillinger (i utvalg)
*Paul Robeson (1925)
*Ralph Flanagan tilpasset den under tittelen «Joshua». Ralph Flanagan and His Orchestra spilte inn spiritualen i New York City 1. mars 1950. Den ble utgitt på 78-platen RCA Victor 20-3724 og singlen RCA Victor 47-3724 (i USA) samt på 78-platene His Master's Voice B&nbsp;9938 og IP&nbsp;604. 
*Mahalia Jackson (1958)
*Elvis Presley (1960)
*Cassandra Wilson (1995)
*Wanda Vick (på albumet *Wanda Vick*, 2008)
*Hugh Laurie (2011)
*Duck Hunter's Bluegrass Gospel (2013)

## Svensk versjon
Melodien er brukt i den svenske sangen «Dansa Twist».

### Innspilling
*Marianne. Utgitt på EP-platen *Dansa Twist* (Philips PE&nbsp;433&nbsp;417) i 1962.

## Norsk versjon
Vokalgruppen Bjelleklang spilte inn en norsk utgave med tittel *Josva & Jeriko* på albumet *Synger svart*, utgitt 1995.

## Referanser


## Eksterne lenker
*  Lyrics
FS «Marjata»

**FS «Marjata»** kan vise til følgende skip:

*FS «Marjata» (1951)
*FS «Marjata» (1992)
*FS «Marjata» (2016)
I nattens stillhet

«***I nattens stillhet***» er en roman av Margit Sandemo fra 1998, gitt ut på Bladkompaniet.Originalens tittel var «*I nattens tystnad*». Boken handler om Irina som er knust etter sin skilsmisse med Arnt, og sliter med sorg og dårlig selvfølelse, og mister evnen til å sove om natten. For å være til nytte, setter hun inn en annonse i den lokale avisen, og tilbyr seg å prate anonymt på telefonen med andre mennesker som ikke for sove om natta, og som trenger noen å betro seg til. Irina kommer dessverre i kontakt med en brutal massemorder og, som forveksler Irina med den kvinnelige legen som i sin tid fikk ham sperret inne på psykiatrisk sykehus, og han klarer etterhvert å oppspore Irinas adresse. Men Irina hjelper også folk fra å begå selvmord, hindrer innbrudd, og dette fører til at hun kommer i kontaktmed politimannen Patrik Westling.  Romanen ble og innlemmet som bok nr. 40 i serien «*Margit Sandemos beste føljetonger*».

## Utgivelser
* «I nattens stillhet», Margit Sandemo, Bladkompaniet 1998, ISBN 82-509-3860-7
* Margit Sandemos beste, dobbeltbok 39-40, Schibsted 2007, ISBN 978-82-516-2956-0

## Referanser
Kurnool

**Kurnool** er en by i distriktet Kurnool i delstaten Andhra Pradesh i India. Den ligger om lag 212 km sør for delstatshovedstaden Hyderabad og er innfallsport til regionen Rayalaseema. Byen er sete for distriktsadministrasjonen i distriktet Kurnool. I folketellingen av 2011 hadde byen  innbyggere.

## Referanser
Meurman

**Meurman** er et etternavn og kan vise til blant annet:

* Agathon Meurman (1826 &ndash; 1909), en finsk politiker og forfatter av skjønnlitteratur med betydelig sosial innflytelse, var også opphavsmannen til en finsk ordbok. 
* Arne Erik Meurman (f. 1956), en svensk matematiker som er professor i matematikk ved Lunds universitet, forsker innen gruppeteori og vertexalgebra.
Bradykardi

**Bradykardi**, av gresk βραδυκαρδία «langsomt hjerte», er en hjertetilstand hvor hjertets slag per minutt (BPM, eller beats per minute) er for lavt. Hos en gjennomsnittlig voksen person vil hjertets BPM ligge på rundt 60 i hvilende tilstand, men den kan være ned imot 50 før det regnes som et symptom.
Hos trente atleter kan også lavere BPM være normalt, eksempelvis har syklisten Miguel Indurain målt en BPM helt nede på 28, uten at det regnes som et symptom.

## Referanser
Tuulikki Pietilä

**Ida Helmi Tuulikki Pietilä** (født 18. februar 1917 i Seattle i Washington, død 23. februar 2009 i Helsingfors) var en finsk illustratør og professor i grafisk kunst. 

Pietilä var fra 1955 samboer/livspartner med forfatteren Tove Jansson og de ga i 1996 ut boken *Anteckningar från en ö*. Pietilä produserte filmen *Haru, de ensammas ö* sammen med Tove Jansson. 

Pietilä var modell for Tove Janssons figur Totiki(Tuu-tikki). 
## Referanser
Marathwada

**Marathwada** er en region i delstaten Maharashtra i India.  Den tilsvarer Aurangabad divisjon, som utgjøres av distriktene Aurangabad, Beed, Hingoli, Jalna, Latur, Nanded, Osmanabad og Parbhani.

Marathwada var en av to hovedregioner i staten Hyderabad. Da denne staten ble innlemmet i India i 1948, fulgte Marathwada med som en del av delstaten Hyderabad. Da delstatene i India i 1956 ble omgjort etter språkgrenser, gikk Marathwada til delstaten Bombay. Den ble en del av  Maharastra i 1960.

## Referanser
Martin Joensen (musiker)

**Martin Joensen** (født 27. august 1953 i Vestmanna) er en færøysk grafiker, forfatter og musiker.

Han har realskoleeksamen fra 1970, studentereksamen fra Føroya Studentaskúli og HF-skeið fra 1973 og eksamen som grafisk designer fra Skolen for Brugskunst fra 1982. Joensen var også lærervikar i Vestmanna, på Hestur og i Tórshavn 1973–1976 og elev ved Glyptotekets tegneskole 1977–1978. Han er i dag grafisk designer i MJ Media på Færøyene.

Han er medlem av musikkgruppen Vestmenn, som har stått for flere utgivelser, og har selv utgitt tre kassetter, *Morgun* i 1986, *Skuggagestir* i 1991, *Blátt í støðum* i 1993 og samleplaten *Áraløg* i 2002. Sammen med Martin Næs ble han tildelt barnebokprisen M.A. Jacobsens barnabókmentavirðisløn i 1980 for *Per og eg*. I 2007 ble Joensen tildelt M.A. Jacobsens Heiðursløn for skjønnlitteratur.

## Referanser
Erik Ortvad

**Erik Ortvad** (født 18. juni 1917 i København, død 29. februar 2008 i Kvänjarp i Ljungby kommune i Småland i Sverige) var en dansk maler og tegner. 
## Liv og virke
Ortvad debuterte som maler i 1935 og er mest kjent for sine fargerike surrealistiske malerier, og for det store antall satiriske tegninger som forestilte det moderne liv som han fremstilte under pseudonymet *Enrico*.

I 1948 var han en av grunnleggerne av avant-gardekunstbevegelsen COBRA.

Han er representert på Museum of Modern Art i New York og på Statens Museum for Kunst i København.

Under andre verdenskrig flyktet Ortvad til Sverige på grunn av sine kommunistiske sympatier og sin kones jødiske bakgrunn. I 1962 vendte han tilbake til Sverige og bosatte seg i Kvänjarp utenfor Ljungby i Småland, hvor han oppholdt seg resten av sitt liv.

## Priser og utmerkelser (utvalg)
* 1980 – Ole Haslunds Kunstnerfond

## Bibliografi
* Ortvad, Erik: *Den «kære» familie* (tegninger under navnet *Enrico*), A/S Uniprint, Copenhagen 1971, ISBN 87 18 0004 60

## Referanser


## Eksterne lenker
* Erik Ortvad hos Den Store Danske
* Erik Ortvad : 1917-2008 hos cobra.li
* En introduksjon til en restrospektiv utstilling Ljungberg, Pontus: ''Erik Ortvad 15.9 – 25.11 2007''
Thisbe

***Thisbe*** er en slekt av dagsommerfugler som tilhører familien Riodinidae.

## Utseende
Middelsstore (vingespenn 32-40 millimeter), forholdsvis slanke sommerfugler som kan minne om små flikvinger (Nymphalidae). Oversiden er mørkbrun eller svart med et stort, lyst felt på bakvingen som fortsetter i det mindre felt på forvingen – disse er gjerne mer eller mindre lysblå. Undersiden er mønstret i oransje, brunt og hvitt.

## Levevis
Disse sommerfuglene lever i skog, gjerne tropisk regnskog.
Larvene lever blant annet på planteslektene *Cassia* (Fabaceae) og *[[Croton]]* (Euphorbiaceae). Hos i alle fall noen arter lever de sammen med maur.

## Utbredelse
Slekten er utbredt i Mellom- og Sør-Amerika.

## Systematisk inndeling

* Ordenen sommerfugler,[Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien Riodinidae – ca. 1500 arter, noen ganger regnet til Lycaenidae
************** Underfamilien Riodininae 
*************** stammen Nymphidiini 
**************** Slekten ***Thisbe*** Hübner, 1819
***************** *[[Thisbe hyalina]]* (Butler, 1867)
***************** *[[Thisbe incubus]]* (Hall, J, Lamas & Willmott, 2001)
***************** *[[Thisbe irenea]]* (Stoll, 1780)
***************** *[[Thisbe lycorias]]* (Hewitson, 1853)
***************** *[[Thisbe molela]]* (Hewitson, 1865)
***************** *[[Thisbe rupestre]]* Callaghan, 2001
***************** *[[Thisbe ucubis]]* (Hewitson, 1870)

## Kilder
* Brower, A.V.Z. (2011) *Thisbe* på *Tree of life* http://tolweb.org/Thisbe/
* Markku Savela's Lepidoptera and some other life forms: Sjekkliste over artene. Hentet 4.2. 2012

## Eksterne lenker
* 
* Bilde av ''Thisbe lycorias''
Tredje slaget ved Isonzo

**Tredje slaget ved Isonzo** ble utkjempet mellom Italia og Østerrike-Ungarn mellom 18. oktober og 3. november 1915 på Italiafronten under første verdenskrig. Dette var det tredje av til sammen tolv slag ved Isonzo.

Med bare to og en halv måned etter det andre slaget til å komme tilbake, kom den italienske øverstkommanderende Luigi Cadorna til at artilleristøtten måtte forsterkes og styret dette med  enheter.

I det tredje angrepet var de italienske målsettingene å innta de østerriksk-ungarske brohodene ved Bovec og Tolmin, samt helst å kunne innta Gorizia.

Cadornas taktikk var fortsatt enkel og utplasserte alle sine styrker langs Isonzo. Østerrikerne tok fordel av at det ikke var så mange steder hvor et angrep komme komme, og konsentrerte styrkene og slagkraften der.

I ly av kraftig artilleriild rykket de italienske styrkene fram til Plave ved Isonzos vestbredd, og over Kras-platået og San Michele-fjellet for å gå rundt de østerrikske styrkene som forsvarte Gorizia.  Som i det andre slaget to og en halv måneder tidligere var det blodige kamper på platået ved San Michele.

Kampene døde ut 3. november, men bare to uker senere gikk Italia til et nytt angrep.
## Referanser


## Videre lesning
*Macdonald, John, and Željko Cimprič. *Caporetto and the Isonzo Campaign: The Italian Front, 1915-1918*. Barnsley, South Yorkshire: Pen & Sword Military, 2011.  
*
*Bauer, E., 1985: Der Lowe vom Isonzo, Feldmarschall Svetozar Boroević de Bojna. Aufl. Styria. Graz
*Boroević, S., 1923: O vojni proti Italiji (prevod iz nemškega jezika). Ljubljana
*Comando supremo R.E. Italiano, 1916: Addestramento della fanteria al combattimento. Roma. Tipografia del Senato

## Eksterne lenker
*FirstWorldWar.Com: Isonzo-slagene, 1915-17 hos FirstWorldWar.com
*Kart over slagmarken ved den italienske fronten hos FirstWorldWar.com
*De 11 Isonzo-slagene
*Fredsmarsjene med Soča Region-stiftelsen. Stiftelsen bevarer, restaurerer og presenterer den historiske og kulturelle arven etter første verdens krig i områdene ved Isonzo-fronten for studie-, turist- og undervisningsformål.
*The Kobarid Museum   (engelsk)
*Društvo Soška Fronta (slovensk)
*Pro Hereditate – omfattende side (engelsk, italiensk, slovensk)
Fjerde slaget ved Isonzo

**Fjerde slaget ved Isonzo** ble utkjempet mellom Italia og Østerrike-Ungarn mellom 10. november og 2. desember 1915 på Italiafronten under første verdenskrig. Dette var det fjerde av tilsammen tolv slag ved Isonzo.

I motsetning til de tre foregående angrepene (juni, juli og oktober), varte denne offensiven ganske kort, og blir av og til ansett som å være en del av den forutgående. De fleste kampene var rundt Kras-platået og Gorizia, men angrepet ble iverksatt over hele Isonzo.

De italienske styrkene inntok høydene over Gorizia som ga dem overblikket over byen og Isonzo. De lyktes ikke, tross gjentakende forsøk, å innta Monte Sei Busi. De østerriksk-ungarske brohodene ved Bovec og Tolmin ble utsatt for kraftige bombardement med mange døde.

Som ved de tidligere offensivene døde kampene ut, og det ble i realiteten en våpenhvile på dette frontavsnittet, på grunn av vinterkulden særlig i Kras-området og på mange av forsyninger.

Det østerriksk-ungarske overkommandoen var bekymret på grunn av de høye tapene ved Isonzo, og sendte etter dette slaget den første anmodningen til Tyskland om assistanse på dette frontavsnittet, men Tyskland var på dette tidspunktet ikke i krig med Italia. Av denne grunn intervenerte ikke Tyskland før ellevte slaget ved Isonzo.

## Eksterne lenker
*FirstWorldWar.Com: Isonzo-slagene, 1915-17 hos FirstWorldWar.com
*Kart over slagmarken ved den italienske fronten hos FirstWorldWar.com
*De 11 Isonzo-slagene
*Fredsmarsjene med Soča Region-stiftelsen. Stiftelsen bevarer, restaurerer og presenterer den historiske og kulturelle arven etter første verdens krig i områdene ved Isonzo-fronten for studie-, turist- og undervisningsformål.
*The Kobarid Museum   (engelsk)
*Društvo Soška Fronta (slovensk)
*Pro Hereditate – omfattende side (engelsk, italiensk, slovensk)
Luke Mitchell

Luke Mitchell (født 17. april 1985 i Gold Coast i Queensland i Australia) er en australsk skuespiller og modell.

Mitchell har arbeidet med kjente skuespillere som Joss McWilliam, Iain Gardner og Craig McMahon. Han turnerte over store deler av Australia med det internasjonale selskapet Sudden Impact Entertainment og deltok i flere teaterforestillinger. Mens han arbeidet i Melbourne var han på audition for rollen som Chris Knight i TV-serien Neighbours, og han dukket opp i 11 episoder av denne serien. Deretter fikk han en rolle i TV-serien H2O: Just Add Water.

I juni 2009 flyttet Mitchell til Sydney og i 2010 fikk han rollen som Romeo Smith i den populære australske TV-serien Home and Away. Mitchell vant sin første filmpris i 2010, en TV Week Logie i kategorien New Male Talent, for sin rolle i serien Home and Away. Hans yngre bror Ben Mitchell, er blant topp 10 australske tennisspillere.

## Filmografi
### Fjernsyn

## Priser og nominasjoner

## Referanser


## Eksterne lenker
* 
*
Nam Gon

**Nam gon** (hangul: 남곤, hanja:南袞) (født 1471 i Miryang i dagens Sør-Gyeongsang, død 10. mars 1527 i Miryang) var en koreansk politiker, forsker og dikter. Han var statsminister i kongedømmet Joseon fra 1523 til 1527.

## Referanser


## Litteratur
* 

## Eksterne lenker
* 
*  Nam Gon på Naver 
*  남곤은 밀양인 이였다! - 밀양신문
George E. Read

**George E. Read** (født 1838 på Rhode Island, død 1910) var en sjømann fra USA som ble tildelt Medal of Honor for tapperhet under den amerikanske borgerkrigen. Den 19. juni 1864 var Read matros ombord USS «Kearsarge» som senket CSS «Alabama» utenfor kysten av Cherbourg i Frankrike. 

Read ble tildelt Medal of Honor for tapperhet under ild.

## Referanser
Manjira

**Manjira** er en 724 km lang sideelv til Godavari i det sentrale India. Den flyter i østlig retning gjennom delstatene Maharashtra, Karnataka og Andhra Pradesh. Manjira har sitt utspring  823 meter over havet i åsene ved Balaghat. Den drenerer et nedbørfelt på  km2.

## Referanser
Rune Temte

**Rune Temte** (født 1965) er en norsk skuespiller og tidligere fotballspiller. 

## Skuespillerkarriere

### Teater
Rune Temte har jobbet som skuespiller ved Rogaland Teater, Teatret Vårt i Molde, Det Norske Teatret, Riksteatret, Teater Ibsen, Sogn og Fjordane Teater, Grenland friteater, Den Norske Opera, Haugesund Teater, Västanå Teater (Sverige), Det Åpne Teater samt i en rekke frigruppe-produksjoner. 

### Film og TV
Temte har jobbet med TV for NRK og ZDF i Tyskland. Han har blant annet medvirket i spillefilmene *[[Fia og klovnene]]* (2003) og *[[Ulykken]]* (2009) samt i TV-serien *[[Deadline Torp]]* (2005). Fra høsten 2014 var han å se i den norske såpeserien ''Hotel Cæsar''. Året etter var han å se i BBC-serien *[[Det siste kongeriket]]* (2015), hvor han spiller vikingen Ubba. Temte har også hatt roller i en rekke utenlandske filmer, som ''Eddie the Eagle'' (2016) og ''Captein Marvel'' (2019). Han spilte rollen som gruvearbeideren Rasmus i den norske spillefilmen *[[Sulis 1907]]*, som hadde kinopremiere 6.&nbsp;oktober 2023. 

## Idrettskarriere
På 1980-tallet spilte Temte fotball på nivå 2 og 3 i Norge, for klubbene ,  og . Han la opp 26 år gammel for å satse på en skuespillerkarriere. 

Temte gikk fra lokalklubben Solberg Sportsklubb til Faaberg, som hadde flere sesonger i 2. divisjon på 1980-tallet. Før 1987-sesongen kjøpte 3. divisjonsklubben Strømsgodset ham fra Faaberg for  kroner. Han ble kåret til årets spiller i Strømsgodset i 1988. I 1989 hadde han studiepause fra fotballen, og gikk så til Frigg før 1990-sesongen.

Temte var også bandyspiller, og var på U19-landslaget som tok bronse under junior-VM i 1984.

## Referanser


## Eksterne lenker
*
Asiatisk palmesivett

**Asiatisk palmesivett** (***Paradoxurus hermaphroditus***), også kalt **asiapalmemår**, **musang** og **toddykatt**, er en art i snikekattfamilien.
Arten er både terrestrisk og arboreal, og holder hovedsakelig til i urskog, men finnes også i nyere skog og kulturlandskap. 
Den er nattaktiv og altetende, og involvert i produksjonen av kaffesorten Kopi Luwak.
Ca. 30 underarter er beskrevet.

## Utbredelse
Arten finnes i: Afghanistan, Bangladesh, Bhutan, Borneo, Brunei, Kambodsja, Kina, India, Indonesia (Java, De små Sundaøyer), Laos, Myanmar, Nepal, Pakistan, Singapore, Thailand, Malaysia (Vest-Malaysia, Sabah, Sarawak) og Vietnam.

## Referanser


## Eksterne lenker
*
Femte slaget ved Isonzo

**Femte slaget ved Isonzo** ble utkjempet mellom Italia og Østerrike-Ungarn mellom 9. og 15. mars 1916 på Italiafronten under første verdenskrig. Dette var det femte av tilsammen tolv slag ved Isonzo.

Den italienske øverstkommanderende Luigi Cadorna hadde benyttet vinterpausen etter det forutgående slaget til å bygge opp en ny offensiv kraft. Dette slaget kom imidlertid ikke som følge av detaljert strategisk planlegging, men ble iverksatte etter anmodning fra de allierte i desember 1915 for å få Sentralmaktenes oppmerksomhet bort fra østfronten og Verdun.

De italienske angrepene var derfor lettere enn de forutgående og medførte ikke så mange tap. Kampene ble i første rekke ført på  Kras-platået, med sikte på å innta Gorizia og brohodet ved Tolmin. Kampene døde imidlertid ut etter en uke på grunn av uvær. Men særlig rundt Gorizia fortsatte spredte kamper, fram til 30. mars, uten at kampene fikk noen klar seierherre.

Etter dette slaget hadde italienerne noen ny plan for angrep, og måtte avvente eventuell forsyningsstøtte fra sine allierte. Den østerriksk-ungarske Trentino-offensiven i mai/juni hadde til hensikt å innta Venezia og slik isolere og slå ut de italienske styrkene langs Isonzo, og kampene i Italia ble for en stund flyttet til slettene ved Asiago.

## Videre lesning
*

## Eksterne lenker
*FirstWorldWar.Com: Isonzo-slagene, 1915-17 hos FirstWorldWar.com
*Kart over slagmarken ved den italienske fronten hos FirstWorldWar.com
*De 11 Isonzo-slagene
*Fredsmarsjene med Soča Region-stiftelsen. Stiftelsen bevarer, restaurerer og presenterer den historiske og kulturelle arven etter første verdens krig i områdene ved Isonzo-fronten for studie-, turist- og undervisningsformål.
*The Kobarid Museum   (engelsk)
*Društvo Soška Fronta (slovensk)
*Pro Hereditate – omfattende side (engelsk, italiensk, slovensk)
Kosmetikkleverandørenes forening

**Kosmetikkleverandørenes forening**, forkortet **KLF**, på engelsk **The Norwegian Cosmetics Association**, er en bransjeforening for produsenter og importører av kosmetikk for norsk forbruk. KLF ble startet i 1945, og har i dag 32 medlemmer (2026) som står for ca. ¾ av bransjeomsetningen. Medlemskap i KLF innebærer også medlemskap i Bransjerådet for kosmetikk og hygiene. KLF jobber for optimale rammebetingelser for medlemmene og representerer blant annet disse i den europeiske bransjeforeningen, Cosmetics Europe.

## Eksterne lenker
*
Bjørg Cyvin

**Bjørg Nygaard Cyvin** (1932–2015) var en norsk kjemiker. 

Bjørg Nygaard ble født i Ålesund 8. februar 1932. Hun tok diplomeksamen som sivilingeniør i 1956 ved Institutt for industriell kjemi ved Norges Tekniske Høyskole (NTH) i Trondheim. I studietiden møtte hun Sven Josef Cyvin (1931–2013), de giftet seg i 1957, og hun tok hans etternavn. Hun døde 23. februar 2015. 

I 1957 ble hun ansatt som forsker ved Institutt for industriell kjemi. Der samarbeidet hun med blant andre instituttets grunnlegger og leder, Olav Notevarp, om forskning på sammenhengen mellom fettsyrer i kostholdet og forekomster av åreforkalkning og hjerte- og karsykdommer. De fastslo blant annet betydningen av et kosthold rikt på flerumettet fett.

Ekteparet Cyvin var forskerkolleger, og mottok blant annet Fridtjof Nansens belønning for fremragende forskning i 1995 for sin innsats innen fysikalsk kjemi.

## Utmerkelser
* Fridtjof Nansens belønning for fremragende forskning sammen med Sven J. Cyvin «for fremragende forskningsbidrag innen fysikalsk kjemi».

## Referanser


## Eksterne lenker
* Sivilingeniør Bjørg Cyvin betjener et Beckman spektrofometer (1957) - Digitalt Museum, Sverresborg Trøndelag Folkemuseum
Gustav Nilsen

**Gustav Nilsen** (født 1974) er en norsk komiker. Han har spesialisert seg på parodier og musikalsk humor og er tilknyttet managementet Seriøst Firma. 

Nilsen er født og oppvokst i Østre Toten.

Han ble kåret til årets nykommer under Komiprisen 2004.

Sammen med Paul Håvård Østby er han skuespiller, tekstforfatter og produsent for *[[Urbane Totninger]]*. De har også satt opp flere juleshow sammen. De spilte også *Julelatter* påLatter høsten 2011 og har flere ganger vært på turné med *Tøyser jula inn*.  

Han har spilt i flere oppsetninger, blant annet i Are Kalvøs *Det folk vil ha* på Det Norske Teateret i 2005. Han hadde også en av hovedrollene i Jahn Teigen-musikalen *Optimist*.  

I flere år har han vært å høre som den Alf Prøysen-imiterende barnetimeonkelen *Onkel Børre* i *[[Nitimen]]* på NRK P1, samt i *[[Reiseradioen]]* og *[[Hallo i Uken]]*. Fra 2010 har han levert humorinnslag til P4s *Radiofrokost*. 

Nilsen har vært programleder og deltaker i flere TV og radio-programmer, og han har gitt stemme til karakterer i animasjonsfilmer. Han har stemmesatt Olaf i *[[Frost (film)|Frost]]* og Oksen Angus i *Ferdinand*. Gustav Nilsen gir også stemme til lydbøkene om Pulverheksa, som er skrevet av Ingunn Aamodt.

I 2024 deltok han i tv-programmene *[[Sofa (TV-serie)|Sofa]]* og *[[Alle mot alle]]*. I 2025 deltok han på Kokkeskolen med Truls Svendsen og Eyvind Hellstrøm som programledere.

## Referanser


## Eksterne lenker
* 
* Om Gustav Nilsen på Stand Up Norge sine nettsider
* Urbane Totninger